Die jaar 1982 was 'n gewone jaar wat volgens die Gregoriaanse kalender op 'n Vrydag begin het. Dit was die 82ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 23 Januarie – Die Suid-Afrikaanse Grand Prix vind plaas. 18 Februarie – Die SAS President Kruger sink nadat dit met die SAS Tafelberg bots met verlies van 16 seemanne. 20 Maart – Tydens 'n vergadering van tussen 7 000 en 8 000 mense in Pretoria word Suid-Afrika se Konserwatiewe Party in die lewe geroep. 2 April – Argentinië val die Britse Falkland-eilande aan. 23 April – Die ZX Spectrum 8-bis persoonlike rekenaar word vrygestel deur Sinclair Research Ltd. 25 April – Israel voltooi onttrekking uit Sinai volgens die Camp David-akkoord. 2 Mei – Die HMS Conqueror sink die Argentynse skip ARA General Belgrano gedurende die Falkland-oorlog. 30 Mei – Spanje betree die NAVO. 6 Junie – Israel val Libanon binne. 13 Junie-11 Julie – Die twaalfde FIFA Sokker-Wêreldbekertoernooi word in Spanje gespeel, wat deur Italië gewen word. 14 Junie – Einde van die Falklandoorlog.